Karađoz-begov most u Blagaju
<s>Karađoz-begov most u Blagaju je kameni most na pet lukova na rijeci Buni, naselje Blagaj (Mostar), opština Mostar, Bosna i Hercegovina.</s>

<s>Lokacija 
Premošćuje rijeku Bunu u pravcu sjeverozapad-jugoistok.</s><s>Udaljen je oko 700 m nizvodno od izvora rijeke Bune, preko kojeg je vodio stari put za Stolac.</s>

<s>Istorija mosta 
Istorijskih podataka o Karađoz-begovom mostu ima malo.</s><s>Nastao je, vjerovatno, na mjestu ranijeg srednjevjekovnog prelaza preko rijeke, a sagrađen je kao zadužbina Zaim hadži Mehmed Karađoz–bega.</s><s>Most se prvi put pominje u  vakufnami tog mostarskog dobrotvora iz 1570. godine, pa je prema tome morao nastati nešto ranije.</s>

<s>Polovinom 19. vijeka, most je bio znatnije oštećen ili ruševan, i izvjesna Belfe-Kadira, kći Ali-bega Velagića je dala novac za njegovu popravku.</s><s>Natpis o ovoj popravci je stajao uzidan u most.</s><s>Danas se tabla, dimenzija 65 x 60 cm, nalazi u dvorištu Sultan Sulejmanove džamije u Blagaju.</s><s>Pretpostavka je da je spašena prilikom rušenja mosta tokom Drugog svjetskog rata.</s>

<s>Opis 
Gotovo bez izuzetka, mostovi u Hercegovini građeni su od kamena.</s><s>Konstruktivni sistem je bio temeljno zasnovan na osnovnim elementima: svod i luk.</s><s>Pri gradnji kamenih mostova upotrebljavani su i kovano gvožđe i olovo za spajanje pojedinih kvadera, naročito svodnjaka, dijelova vijenca, ograde i dr.</s>

<s>Oblik  Karađoz-begovog mosta je sličan većini kamenih mostova na više lukova nastalih u tom razdoblju, koji veličinom raspona lukova i strijelom rastu prema sredini mosta i tako tvore karakterističnu usponsku liniju, koja se na sredini prelama.</s><s>Taj osnovni oblik mosta je narušen kasnijim podizanjem nivelete ceste, a s tim u vezi  i izvorne nivelete mosta, pa su uz desnu obalu nastali trokutasti nadozidi na fasadi.</s><s>Ukupna dužina mosta, računajući  otvore  i  središnje  stubove,  iznosi 33,40 m,
Karađoz-begov most se sastoji od pet kamenih  bačvastih svodova koji su zidani od pravilnih klesanaca u horizontalnim slojevima.</s><s>Svodovi se oslanjaju na četiri kamena zidana stuba u koritu rijeke i na dvije stope na obalama Bune.</s><s>Stubovi mosta napravljeni su od lijepo obrađenih kamenih kvadera i nisu standardni.</s><s>Sudeći po načinu građenja, most su radili domaći majstori.</s>

<s>Most je nacionalni spomenik kulture.</s>

<s>Literatura 
 Džemal Čelić i Mehmed Mujezinović, Stari Mostovi u BiH, 1969., str.206-209.</s>

<s>Reference</s>

<s>Vanjske veze</s>

<s>Nacionalni spomenici u Mostaru
Mostovi u Bosni i Hercegovini
B</s>

